ভারত মহাসাগর
ভারত মহাসাগর বিশ্ব মহাসাগরগুলির সঙ্গে আন্তঃসম্পর্কযুক্ত। ২০ ডিগ্রি পূর্ব দ্রাঘিমা আটলান্টিক মহাসাগর থেকে এবং ১৪৬°৫৫' পূর্ব দ্রাঘিমা প্রশান্ত মহাসাগর থেকে ভারত মহাসাগরকে বিচ্ছিন্ন করেছে। ভারত মহাসাগরের সর্ব-উত্তর অংশটি পারস্য উপসাগরের ৩০ ডিগ্রি অক্ষরেখায় অবস্থিত। দক্ষিণভাগে (আফ্রিকা থেকে অস্ট্রেলিয়া পর্যন্ত) ভারত মহাসাগরের প্রস্থ প্রায় ১০,০০০ কিলোমিটার (৬,২০০ মাইল)। লোহিত সাগর ও পারস্য উপসাগর সহ এই মহাসাগরের মোট আয়তন ৭৩,৫৫৬,০০০ বর্গ কিলোমিটার (২৮,৩৫০,০০০ বর্গ মাইল)।
ইউরেশিয়া
ইউরোপ ও এশিয়া মহাদেশকে একত্রে ইউরেশিয়া বলা হয়। এর মোট আয়তন ৫,৪৭,৫৯,০০০ কি.মি. যার বেশিরভাগই পূর্ব এবং উত্তর গোলার্ধের মধ্যে পড়েছে। ইউরেশিয়ার উত্তরে উত্তর মহাসাগর; পশ্চিমে আটলান্টিক মহাসাগর, ভূমধ্যসাগর, সুয়েজ খাল ও আফ্রিকা মহাদেশ; দক্ষিণে ভারত মহাসাগর এবং পূর্বে প্রশান্ত মহাসাগর।